ໄລຍະປີ1975 ມາຮອດປັດ ຈຸບັນ
ພາຍຫລັງປະເທດຊາດ ໄດ້ຮັບການປົດປ່ອຍຢ່າງສົມບູນ ແລະ ສະຖາປະນາ ສາທາລະນະລັດ ປະຊາທິປະໄຕ ປະຊາຊົນລາວຂຶ້ນ ພາຍໃຕ້ການນຳພາ ຂອງພັກປະຊາຊົນ ປະຕິວັດລາວ ໄດ້ຖືເອົາວຽກງານ ຖະແຫລງຂ່າວ ເປັນສະ
ໜາມຮົບ ແລະ ເຄື່ອງມືອັນແຫລມຄົມຂອງພັກ, ເພື່ອເຮັດວຽກງານ ປຸກລະດົມຂະບວນການ ຮຳບາດແຜສົງຄາມ, ສ້າງຊີວິດໃໝ່ສັງຄົມໃໝ່, ສັງຄົມທີ່ມີຄວາມ ສະຫງົບສຸກຮົ່ມເຢັນ, ມີຄວາມເປັນລະບຽບຮຽບຮ້ອຍ, ປະຊາຊົນ ມີນ້ຳໃຈ ຮັກປະເທດຊາດ-ບ້ານເກີດເມືອງນອນ ອັນແສນຮັກຂອງຕົນ, ມີຄວາມສາມັກຄີ ປອງດອງຊາດ ແລະ ມີຄວາມຕື່ນຕົວ, ອຸ່ນ ອຽນທຸ່ນທ່ຽງຕັ້ງໃຈ ປົກປັກຮັກສາ ແລະ ສ້າງສາປະເທດຊາດ ໃຫ້ມີຄວາມຈະເລີນກ້າວໜ້າ. ໃນຂະນະ ນັ້ນບັນ ດາເຄື່ອງມື ຄືຂ່າວສານ, ໜັງສືພິມ, ໂທລະພາບ, ນັກຂ່າວນັກຂຽນ ໄດ້ຮັບການສົ່ງເສີມ ແລະ ກ້າວໜ້າຂະຫຍາຍຕົວ, ອຸ ດົມສົມບູນໄປດ້ວຍ ເນື້ອໃນປະຕິວັດ, ກ້າວໜ້າ, ມີວິທະຍາສາດ ແລະ ມະຫາຊົນ, ດ້ວຍຫລາກຫລາຍສີສັນ. ໃນ ເວລານັ້ນ ຂ່າວສານປະເທດລາວ ແມ່ນຜູ້ເຮັດພາລະບົດບາດ ຕົ້ນຕໍໃນການເກັບກຳຂ່າວ ແລະ ຕອບສະໜອງຂໍ້ມູນ ຂ່າວສານຕ່າງໆໃຫ້ແກ່ສັງຄົມ ແລະ ສື່ໂຄສະນາອື່ນໆ, ນັບທັງການເຄື່ີອນໄຫວ ຂອງການນຳພັກ-ລັດ ຢູ່ພາຍໃນ ແລະ ຕ່າງປະທດຍ້ອນ ເຮັດວຽກງານໂຄສະນາ ປຸກລະດົມຂະບວນ ການຈັດຕັ້ງປະຕິບັດສອງໜ້າທີ່ ຍຸດທະສາດຂອງພັກຄື: ປົກປັກຮັກສາ ແລະ ສ້າງສາປະເທດຊາດ, ເຮັດວຽກງານໂຄສະນາ ໃຫ້ຊາວໂລກເຫັນໄດ້ ຄວາມສີວິໄລແຈ່ມໃສ ຂອງລະບອບໃໝ່ພວກເຮົາ ແລະ ຄຽງຄູ່ກັນນັ້ນ ກໍໄດ້ອອກແຮງໂຄສະນາ ຕຳນິວິຈານຕໍ່ພຶດຕິກຳ ທີ່ເປັນການຜ່າມ້າງຊີວິດໃໝ່, ສັງ ຄົມໃໝ່ ເປັນການສ້າງພາບພົດບໍ່ດີ ຕໍ່ລັກສະນະດີເລີດ ຂອງລະບອບ ປະຊາທິປະໄຕ ປະຊາຊົນທີ່ຍາດ ມາ ດ້ວຍເລືອດເນື້ອ.
ພາຍຫລັງກອງປະຊຸມໃຫຍ່ ຄັ້ງທີ III ຂອງພັກ (27-30/4/ 1982) ສູນກາງພັກ ໄດ້ມີມະຕິໃຫ້ແຍກ ບັນດາອົງການສື່ມວນຊົນ ຂັ້ນສູນກາງອອກ ຈາກກະຊວງໂຄສະນາ-ຖະແຫລງຂ່າວ, ວັດທະນະທຳ ແລະ ທ່ອງທ່ຽວ ມາຈັດຈັ້ງ ເປັນຄະນະກຳມະການຂ່າວສານ, ໜັງສືພິມ, ວິທະຍຸກະຈາຍສຽງ ແລະ ໂທລະພາບແຫ່ງລັດ. ຫລັງຈາກນັ້ນ…ຂ່າວສານ ແລະ ໜັງສືພິມ ກໍໄດ້ແຍກອອກ ຈາກກັນມາເປັນສຳນັກ ຂ່າວສານປະເທດລາວ, ໂດຍໄດ້ຈັດຕັ້ງຄະນະນຳໜຶ່ງຂຶ້ນ ເອີ້ນວ່າ: ຄະນະອຳນວຍການໃຫຍ່ ຂ່າວສານປະເທດລາວ, ປະກອບມີ 3 ກົມຄື: ກົມຄະນະບັນນາທິການຂ່າວ, ກົມຄະນະບັນນາທິ ການຮູບພາບ ແລະ ກົມເຕັກນິກ ນັບແຕ່ນັ້ນເປັນຕົ້ນມາ ຈຳນວນພະນັກງານນັກຂ່າວ, ນັກວິຊາການຂອງ ສຳນັກຂ່າວສານປະເທດລາວ ໄດ້ຂະຫຍາຍຕົວຂຶ້ນຫລາຍກວ່າ 100 ຄົນ, ຈົນມາຮອດປັດຈຸບັນ, ໃນນັ້ນ ຍັງມີເພື່ອນຮ່ວມງານຢູ່ 17 ແຂວງ ທົ່ວປະເທດ ແລະ ການເຄື່ອນໄຫວວຽກງານ ຂອງສຳນັກຂ່າວສານເວລານີ້ ໄດ້ມີຄວາມສະດວກດີ ຂຶ້ນເພາະພວກເຮົາໄດ້ມີ ການພົວພັນຮ່ວມມື ຊ່ວຍເຫລືອກັບສຳນັກ ຂ່າວສານບັນດາ ປະເທດເພື່ອນມິດ, ໄດ້ເຂົ້າເປັນສະມາ ຊິກ ຂອງອົງການຂ່າວສານ ບັນດາປະເທດບໍ່ຮ່ວມກຸ່ມ, ເປັນສະມາຊິກຂອງ ອົງການຂ່າວສານ ຂອງບັນດາປະ ເທດອາຊີ-ປາຊີຟິກ ແລະ ສາມາດຍາດແຍ່ງ ເອົາການຊ່ວຍເຫລືອຫລາຍດ້ານ, ນັບທັງວັດຖຸ-ເຕັກນິກ, ການກໍ່ສ້າງນັກຂ່າວ, ແລກ ປ່ຽນຂໍ້ມູນຂ່າວສານ ນຳກັນຢ່າງເປັນປະຈຳ, ໂດຍສະເພາະແມ່ນຂ່າວ ສານຫວຽດນາມ, ຂ່າວສານຊິນ ຮວາ ສປ ຈີນ ແລະ ປະເທດເພື່ອນມິດອື່ນໆ. ພິເສດແມ່ນພາຍຫລັງ ທີ່ກົມການເມືອງສູນກາງພັກ ໄດ້ມີມະຕິ 36/ກມສພ ວ່າດ້ວຍການເພີ່ມທະວີ ການນຳພາຂອງພັກ ແລະ ການຄຸ້ມຄອງຂອງລັດ ຕໍ່ສື່ມວນຊົນ ໃນໄລຍະໃໝ່ເມື່ອວັນທີ 19 ມິຖຸນາ 1993, ເປັນລະບົບທຳອິດຂອງລາວ, ເພື່ອຊ່ວຍໃຫ້ບັນດາ ອົງການສື່ມວນຊົນ ເຮົາສາມາດເຄື່ອນໄຫວ ຖືກຕ້ອງຕາມທິດ ແລະ ແນວທາງນະໂຍບາຍ ຂອງພັກໃນໄລຍະໃໝ່ ແລະ ເຊີດຊູຈິດໃຈຊາດ ເປັນເອກະພາບ ແລະ ຄວາມ ເຊື່ອໝັ້ນຕໍ່ການນຳພາຂອງພັກ, ສ້າງສະຕິເຄົາລົບ ລະບຽບກົດໝາຍ ຂອງບ້ານເມືອງ, ໃຫ້ສາລະຄວາມຮູ້ ແລະ ຜົນປະໂຫຍດຕ່າງໆ, ສ້າງຄວາມຮັບຮູ້ອັນເລິກເຊິ່ງ, ຖືກຕ້ອງກ່ຽວກັບ ມູນເຊື້ິອຂອງຊາດ ແລະ ຂອງພັກ, ມີສະຕິລະວັງຕົວ ສູງ, ບໍ່ໄຫວຫວັ່ນຄອນແຄນ ຕໍ່ໜ້າສະພາບການຫຍຸ້ງຍາກ ແລະ ການທົດສອບຕ່າງໆນາໆ ມີຄວາມເດັດດ່ຽວ ໜຽວແໜ້ນໃນທຸກ ກໍລະນີ, ເຊີດຊູຄຸນສົມບັດສິນທຳ ແລະ ເສີມສ້າງມານະຈິດປະຕິວັດ, ຄວາມຈົ່ງຮັກພັກດີ ຄວາມບໍລິສຸດຊື່ ສັດ ຕໍ່ຜົນປະ ໂຫຍດລວມຂອງຊາດ ຕ້ານປະກົດການຫຍໍ້ທໍ້ຕ່າງໆ. ດັ່ງນັ້ນກົມການເມືອງ ສູນກາງພັກຈິ່ງໄດ້ ອອກມະຕິດັ່ງກ່າວ ເພື່ອແນໃສ່ ເຮັດໃຫ້ການເຄື່ອນໄຫວ ຂອງສື່ມວນຊົນລາວ ມີປະສິດທິຜົນສູງຂຶ້ນ.
ຕົກມາໃນຊຸມປີ 90 ນີ້, ຂ່າວສານພວກເຮົາ ກໍໄດ້ເອົາໃຈໃສ່ສືບ ຕໍ່ປັບປຸງພື້ນຖານ ວັດຖຸເຕັກນິກ ໃຫ້ສອດຄ່ອງ ແລະ ກ້າວໄປສູ່ ບາດລ້ຽວໃໝ່ ຄື: ລຶບລ້າງການນຳ ໃຊ້ລະບົບຮັບ-ສົ່ງຂ່າວ ກັບທ້ອງຖິ່ນດ້ວຍ ເຄື່ອງໂທລະເລກມາ ນຳໃຊ້ ເຄື່ອງໂຟນີ, ຄອມພິວເຕີ ແລະ ໂທລະສານ, ລຶບລ້າງລະບົບຮັບ-ສົ່ງຂ່າວກັບ ຕ່າງປະເທດ ດ້ວຍເຄື່ອງໂທລະພິມ ແລະ ການສົ່ງອອກ ອາກາດໃນລະບົບຄື້ນ ສັ້ນມາເປັນລະບົບ ຄອມພິວເຕີ ແລະ ເຄື່ອງຮັບຂ່າວ ຜ່ານດາວທຽມ ຈາກ ຄວາມພະຍາຍາມດັ່ງກ່າວ, ໄດ້ຊ່ວຍໃຫ້ຜະລິດ ຕະພັນຕ່າງໆຂອງຂ່າວ ສານປະເທດລາວ ໄດ້ຮັບການປັບປຸງ ຍົກລະດັບທາງດ້ານເນື້ອໃນ ແລະ ຂະຫຍາຍຕົວດ້ານປະລິມານມີ:
+ໃບຂ່າວພາຍໃນປະເທດ ແລະ ຂ່າວໂລກເປັນພາສາລາວລາຍວັນ
+ ໃບຂ່າວຄົ້ນຄວ້າລາຍວັນ
+ ໃບຂ່າວພາສາຝຣັ່ງ ລາຍວັນ
+ໃບຂ່າວພາສາອັງກິດລາຍວັນ
+ວາລະສານປະເທດລາວ ແລະ ພາສາອັງກິດ ລາຍໄຕມາດ
+ຮູບພາບສຳລັບການໂຄສະນາ ແລະ ເກັບປະມວນຮັກສາ ໄວ້ອື່ນໆ ອີກ.
ເວົ້າລວມແລ້ວສຳນັກຂ່າວ ສານປະເທດລາວ ໄດ້ປະກອບສ່ວນ ຢ່າງຕັ້ງໜ້າເຂົ້າໃນການ ດຳເນີນງານຕາມພາລະບົດບາດ ແລະ ໜ້າທີ່ ຂອງຕົນຢູ່ໃນເງື່ອນໄຂ ສະພາບພາຍໃນ ແລະ ສາກົນ ທີ່ຜັນແປໄປຢ່າງສັບສົນ, ເຊິ່ງມີທັງກາລະໂອກາດ ແລະ ມີທັງສິ່ງທ້າທາຍຫລາຍຢ່າງ, ແຕ່ພາຍໃຕ້ການຊີ້ນຳ-ນຳພາຂອງພັກ ແລະ ລັດຖະບານຢ່າງ ໃກ້ຊິດໃນການຈັດຕັ້ງ ຜັນຂະຫຍາຍ ມະຕິກອງປະຊຸມໃຫຍ່ ຂອງພັກແຕ່ລະສະໄໝ ແລະ ແຜນພັດທະນາເສດ ຖະກິດສັງຄົມ ຂອງລັດ ໃນແຕ່ລະໄລຍະ ກໍຄື ການຊີ້ນຳ-ນຳພາ ຂອງຄະນະພັກ ຄະນະນຳກະຊວງ ຖະແຫລງຂ່າວ, ວັດທະນະທຳ ແລະ ທ່ອງທ່ຽວ ອັນໄດ້ເຮັດ ໃຫ້ສຳນັກຂ່າວສານປະເທດລາວ ໄດ້ມີການປັບປຸງ, ຍົກສູງຄຸນນະພາບດີຂຶ້ນ ເປັນກ້າວໆມາ ໂດຍສະເພາະປີ 2012 ຜ່ານມາ ກໍໄດ້ດຳເນີນ ການປັບປຸງໂຄງປະກອບ ກົງຈັກການຈັດຕັ້ງຄືນໃໝ່ ໃຫ້ສອດຄ່ອງແທດເໝາະ ກັບເງື່ອນໄຂຕົວຈິງ ຂອງການພັດທະນາ ເສດຖະກິດ-ສັງຄົມຂອງປະເທດ. ໂດຍໄດ້ຂະຫຍາຍ ຜະລິດຕະພັນ ຂອງ ຕົນ ອອກຕື່ມ, ແຕ່ຍັງຮັກສາ 10 ພະແນກ ໄວ້ຄືເກົ່າຄື: ພະແນກຄຸ້ມຄອງບໍລິຫານ, ພະແນກຈັດຕັ້ງ-ພະນັກງານ, ພະແນກບັນນາທິການຂ່າວພາຍໃນ, ຂ່າວໂລກ, ຮູບພາບ-ສຳເນົາ, ເວບໄຊ-ເຕັກນິກ, ບັນນາທິການໜັງ ສືພິມປະເທດລາວ, ບັນນາທິການ ໜັງສືພິມ ແລະ ວາລະສານພາສາ ຕ່າງປະເທດ ແລະ ພະແນກວາລະສານປະເທດລາວ; ບໍ່ພຽງແຕ່ເທົ່ານີ້ ບັນດາເນື້ອໃນ ແລະ ຮູບແບບການໂຄສະນາ ກໍໄດ້ຮັບການປັບປຸງໃຫ້ວ່ອງໄວ, ທັນເຫດການ ແລະ ມີຄວາມຖືກ ຕ້ອງ ດ້ວຍຫລາກຫລາຍສີສັນ.
ເນື້ອໃນ: ຂປລ